Държавен вестник, бр. 27, 2013 г., стр. 111

БРОЙ  27	
Д Ъ Р Ж А В Е Н  В Е С Т Н И К 	
СТР.  111  
 
 
- избирателят е с увреждане, което не му позволява да се подпише, в полето за подпис (графа 6) член 
на СИК отбелязва „гласувал“ и се подписва. Това обстоятелство се отбелязва в графата „Забележки“ и в 
протокола на секционната избирателна комисия; 
- избирателят бъде вписан под чертата (в допълнителната страница) на избирателния списък на 
секцията по постоянния му адрес, защото е представил удостоверение, че основанието, поради което е бил 
вписан в списъка по чл. 187, ал. 1, т. 7 от ИК е отпаднало или не е налице. В този случай в графа „Забележки“ се 
отбелязва основанието за вписване – „издадено удостоверение от общинската администрация“.  
- при нарушаване на забраната след попълване на бюлетината и преди пускането й в избирателната 
урна избирателят да я разгъва по начин, позволяващ да се види отбелязаното маркиране за партия, коалиция от 
партии или инициативен комитет. Избирателят не се допуска повторно да гласува и не се подписва; 
- при нарушаване на забраната за заснемане начина на гласуване с мобилни телефони, фотоапарати или 
друга възпроизвеждаща техника. Избирателят не се допуска повторно да гласува и не се подписва. 
8. Избирателните списъци се отпечатват въз основа на националния регистър на населението от ГД 
„ГРАО“ в МРРБ. След последното име на избирателя органите по чл. 40, ал. 1 от ИК поставят черта и полагат 
подпис и печат под чертата. 
9. В ИЗБОРНИЯ ДЕН СИК ВПИСВА ПОД ЧЕРТАТА (в допълнителната страница) на избирателния 
списък на секцията по постоянния им адрес: 
9.1. лицата, които са пропуснати в избирателния списък и не фигурират в списъка на лицата, които не 
могат да бъдат дописвани в изборния ден (по чл. 187, ал. 1, т. 7 от ИК); 
9.2. българските граждани, живеещи извън Република България, които са били заличени от 
избирателните списъци и се намират в страната в изборния ден – по тяхно искане направено пред СИК, след 
представяне на документ за самоличност и на декларация по образец, че не са гласували и няма да гласуват на 
друго място; 
9.3. лицата, заети в произвеждането на изборите като членове на СИК или охрана на съответната 
секция (чл. 194 от ИК); 
9.4. лицата, вписани в списъка на лицата, които не могат да бъдат дописвани в изборния ден, след 
представяне на удостоверение от общината, че основанието, поради което е вписан в списъка, е отпаднало или не 
е налице.  
10. При вписването СИК попълва в графите на избирателния списък последователно собственото, 
бащиното и фамилното име на избирателя по документа за самоличност, и графите „ЕГН”, „Документ за 
самоличност” и „Адрес”. При вписване на лицата по т. 9 по-горе СИК попълва и графа „Забележки“, в която 
отбелязва основанието за вписване – „издадено удостоверение от общинската администрация“. 
11. Списъкът от имена на избиратели, вписани от СИК под чертата (в допълнителната страница) на 
избирателния списък, се подписва от председателя и от секретаря на СИК.  
12. ПОД ЧЕРТАТА НА ИЗБИРАТЕЛНИЯ СПИСЪК (в допълнителната страница) НЕ СЕ ВПИСВАТ 
лицата, които фигурират в списъка на лицата, които не могат да бъдат дописвани в изборния ден и не са 
представили удостоверение от общинската администрация, че основанието, поради което са включени в този 
списък, е отпаднало или не е налице.